मोहन वैद्य नेतृत्वको नेकपा–माओवादीको एक दिन लम्बिएको सातौं महाधिवेशन (२५ पुस―१ माघ २०६९) काठमाडौंमा चलिरहँदा त्यसका विद्यार्थी नेता लेखनाथ न्यौपानेले २७ पुसमा सामाजिक सञ्जाल फेसबुकमा स्टाटस लेखे, “क्रान्ति पूरा गर्ने उद्देश्यमा अघि बढ्नुपर्ने हुनाले नेकपा–माओवादीको महाधिवेशन निकै पेचिलो हुने निश्चित छ।” गएको ४ असारमा एमाओवादीबाट फुटेर नयाँ पार्टी बनाउनुको औचित्य सावित गर्न खोजिरहेका माओवादीका नेता–कार्यकर्तालाई यो छटपटी पछिसम्म महसूस भइरहने देखिन्छ।
